राष्ट्रपति रामनाथ कोविंद ने रविवार को आम आदमी पार्टी के 20 विधायकों को अयोग्य घोषित करने की चुनाव आयोग की सिफारिश को मंजूरी दी थी। आप के 20 विधायकों पर संसदीय सचिव के रूप में दोहरा लाभ लेने का आरोप है। राष्ट्रपति की मंजूरी के बाद आप के इन 20 विधायकों की सदस्यता समाप्त हो गई। 20 विधायक अयोग्य ठहराए जाने पर दिल्ली के मुख्यमंत्री अरविंद केजरीवाल ने ट्वीट किया था, 'ऊपर वाले ने 67 सीट कुछ सोच कर ही दी थी। हर कदम पर ऊपर वाला आम आदमी पार्टी के साथ है, नहीं तो हमारी औकात ही क्या थी। बस सच्चाई का मार्ग मत छोड़ना।'